钦定古今图书集成/明伦汇编/闺媛典/第274卷 > 皇清七 > 高朗之妻张氏
## 钦定古今图书集成/明伦汇编/闺媛典/第274卷 > 皇清七 > 高朗之妻张氏

按《胶州志》：张氏，贡士高朗之妻。朗之病亡，氏随翁弘图赴官金陵。及翁罢去，栖浙东会稽上灶竹园，不食而死。氏携两幼子璪琳间关数千里，匍匐扶榇归家，尺土寸椽，已非其有。母子相依，结草庐于祖茔之侧，险阻患难备尝，教子成立。人曰：“此岁寒松柏也。”